laion/Wikipedia-Exotic huggingface dataset:
লাবা উৎসব

লাবা উৎসব ( চীনা: 臘八節 ) হচ্ছে একটি ঐতিহ্যবাহী চীনা ছুটির দিন যা লা মাসের (বা লা'ইউয়ে 臘月), চীনা বর্ষপঞ্জির দ্বাদশ মাসের অষ্টম দিনে উদযাপিত হয়। এই দিনটিতে লাবা কনজি খাওয়ার প্রচলন রয়েছে। দক্ষিণ ও উত্তর রাজবংশের আগ পর্যন্ত লাবা উৎসবটি কোন নির্দিষ্ট দিনে উদযাপিত হ্ত না, যদ্দিন না এটি বৌদ্ধধর্ম দ্বারা প্রভাবিত হয় এবং দ্বাদশ মাসের অষ্টম দিনে একটি নির্দিষ্ট সময় পায়, যেটি বুদ্ধের বিকাশিত হবার দিনও ছিল। তাই লাবা উৎসবের অনেক রীতিনীতি বৌদ্ধধর্মের সাথে সম্পর্কিত। এটির সরাসরি জাপানি রোহাতসু এবং দক্ষিণ এশীয় বোধি দিবসের সাথে সম্পৃক্ত। কিন রাজবংশের আগে, লাবা উৎসব ছিল নতুন ফসল তোলার উদযাপন দিবস। খ্রিস্টীয় প্রথম শতাব্দীতে বৌদ্ধধর্ম চীনে ছড়িয়ে পড়ার পরে, উৎসবটি ৩৫বছর বয়সে গৌতম বুদ্ধের জ্ঞানার্জনের স্মরণে পালিত হয়েছিল। কিং রাজবংশের সময়, লাবা উৎসবের অনুষ্ঠান বেইজিংয়ের ইয়ংহা প্যাগোডায় অনুষ্ঠিত হত। ঐতিহ্যগতভাবে, লাবা কনজি খাওয়া এই উৎসবের একটি গুরুত্বপূর্ণ উপাদান ছিল। উত্তর-পূর্ব চীন, উত্তর-পশ্চিম চীন এবং জিয়াংনানে এই রীতি পালিত হয়ে আসলেও দক্ষিণ চীনে এটি বিরল হয়ে উঠেছে।[তথ্যসূত্র প্রয়োজন] একটি অন্যতম লাবা খাবার হচ্ছে লাবা রসুন, যা উত্তর চীনে বিশেষভাবে সমাধৃত। "新年纳余庆 嘉节启新芳——古诗词里的春节习俗"। guoqing.china.com.cn। সংগ্রহের তারিখ ২২ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Block, E. (২০১০)। Garlic and Other Alliums: The Lore and the Science। Royal Society of Chemistry। আইএসবিএন 978-0-85404-190-9।  https://web.archive.org/web/20100108101652/http://cn.netor.com/know/tcustom/tcust13.htm (চীনা) https://web.archive.org/web/20081214201201/http: //www.arakakikamada.com/fuushuu1.html (জাপানি)
জামিয়া নঈমীয়া লাহোর

জামিয়া নঈমীয়া লাহোর হল সুন্নি বেরলভী আন্দোলনের সাথে যুক্ত লাহোরের একটি ইসলামী বিশ্ববিদ্যালয়। এটি প্রতিষ্ঠা করেছিলেন সরফরাজ আহমেদ নঈমীর পিতা মুফতি মুহাম্মদ হোসাইন নঈমী। এটি পাকিস্তানে বেরলভী আন্দোলনের জন্য সবচেয়ে বড় সুন্নি প্রতিষ্ঠান হিসেবে কাজ করছে। "নঈমী" এবং "নঈমীয়া" শব্দটি নেওয়া হয়েছে নঈম উদ্দিন মুরাদাবাদীর নাম থেকে, যিনি আহমদ রেজা খান বেরলভীর একজন ঘনিষ্ঠ সহকর্মী এবং ছাত্র ছিলেন। প্রতিষ্ঠানটির বর্তমান অধ্যক্ষ ড. রাগিব হোসাইন নঈমী। ২০০৯ সালে সালের মে মাসে, এই ইনস্টিটিউটের অধ্যক্ষ মুফতি সরফরাজ আহমেদ নঈমীর দ্বারা একটি ঘোষণা করা হয়েছিল যে, "সেনাবাহিনীকে অবশ্যই তালেবানদের একবারে এবং চিরকালের জন্য নির্মূল করতে হবে অন্যথায় তারা পুরো দেশ দখল করবে যা একটি বড় বিপর্যয় হবে"। ২০০৯ সালের মে মাসে, তিনি সরকার কর্তৃক আহ্বান করা ইসলামী পণ্ডিতদের একটি সম্মেলনেও অংশ নিয়েছিলেন যেখানে আত্মঘাতী হামলা এবং নিরপরাধ মুসলমানদের শিরশ্ছেদকে অনৈসলামিক বলে সমালোচনা করা হয়েছিল। তিনি তালেবানের ইসলামের কঠোর ব্যাখ্যার বিপরীতে মহিলাদের জন্য শিক্ষার সমান প্রবেশাধিকার এবং বিদ্যালয়ে কম্পিউটারের ব্যবহারের পক্ষে কথা বলেন। এই ইনস্টিটিউটটি বিশ্ব মিডিয়ায় হাইলাইট হয়েছিল যখন এটি একটি আত্মঘাতী বোমা হামলার লক্ষ্যবস্তু হয়েছিল যেখানে এর অধ্যক্ষ সরফরাজ আহমেদ নঈমী নিহত হন। নিউইয়র্ক টাইমসের মতে, হামলাটি তালেবানদের বিরুদ্ধে বিশ্ববিদ্যালয় কর্তৃক জারি করা ফতোয়া (রায়) এর প্রতিশোধ হিসেবে হয়েছিল। "Archived copy" (পিডিএফ)। ২০১৫-০৪-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৫-০৭-৩০।  (পিডিএফ) https://web.archive.org/web/20160305012400/http://www.stimson.org/images/uploads/research-pdfs/IslamPolitics-Chapter_5_Rahman.pdf। ৫ মার্চ ২০১৬ তারিখে মূল (পিডিএফ) থেকে আর্কাইভ করা।  |শিরোনাম= অনুপস্থিত বা খালি (সাহায্য) "Jamia Naeemia's 58 years to be celebrated | Pakistan Today"।  Bomb kills senior Pakistan cleric, BBC, 2009-06-12 Suicide bombers strike Pakistan mosque, seminary, Associated Press, 2009-06-12 Moderate Cleric Killed in Pakistan, The New York Times, 2009-06-12 ছবিতে: পাকিস্তানে বিস্ফোরণে ধর্মীয় পণ্ডিত নিহত, বিবিসি, ২০০৯-০৬-১২ গড়ি শাহুর জামিয়া নঈমীয়া মসজিদের মানচিত্র উইকিম্যাপিয়ায়
সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা

সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা হলো: সৌদি আরবের কারিগরি কলেজের তালিকা সৌদি আরবের শিক্ষা মন্ত্রণালয় এর ওয়েবসাইট https://www.moe.gov.sa/en/HigherEducation/governmenthighereducation/StateUniversities/Pages/Introduction.aspx ওয়েব্যাক মেশিনে আর্কাইভকৃত ২০ এপ্রিল ২০১৮ তারিখে
কিম দং-হিয়ান

কিম দং-হিয়ান (কোরীয়: 김동현, ইংরেজি: Kim Dong-hyun; জন্ম: ১১ জুন ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব গাংওন এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন। ২০১৫ সালে, দং-হিয়ান দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। কিম দং-হিয়ান ১৯৯৭ সালের ১১ই জুন তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন। দং-হিয়ান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১০।  "[오피셜] '이강인-황의조' 포함 김학범호, 올림픽 최종 명단 발표" [কিম হাক-পামের টোকিও অলিম্পিকের চূড়ান্ত দল ঘোষণা করেছেন]। naver.com (কোরীয় ভাষায়)। স্পোর্টাল কোরিয়া। ৩০ জুন ২০২১। সংগ্রহের তারিখ ২৯ জুলাই ২০২১।  "[오피셜] 명단 발표 한나절 만에...올림픽 대표팀, 추가 4인 명단 2일 발표" [দল ঘোষণার এক দিন পর অতিরিক্ত ৪ খেলোয়াড়ের নাম ঘোষণা করেছে]। naver.com (কোরীয় ভাষায়)। ২ জুলাই ২০২১। সংগ্রহের তারিখ ২ জুলাই ২০২১।  "[오피셜] 김민재, 결국 올림픽 못 간다... 박지수 대체 발탁" [পার্ক সি-সু চূড়ান্ত দলে অন্তর্ভুক্ত]। naver.com (কোরীয় ভাষায়)। ১৬ জুলাই ২০২১। সংগ্রহের তারিখ ১৬ জুলাই ২০২১।  সকারওয়েতে কিম দং-হিয়ান (ইংরেজি) ট্রান্সফারমার্কেটে কিম দং-হিয়ান (ইংরেজি)
আহ পেকু প্যাটারা

আহ পেকু প্যাটারা (ইংরেজি: Ah Peku Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ৮৫ কিলোমিটার এবং স্থানাংক ১০°১৮′ উত্তর ১০৭°০০′ পশ্চিম﻿ / ﻿১০.৩° উত্তর ১০৭° পশ্চিম﻿ / 10.3; -107। প্যাটারাটির নামকরণ করা হয়েছে মায়া ঝঞ্ঝা দেবতা আহ পেকুর নামানুসারে। ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। আহ পেকু প্যাটারাটি মোনান প্যাটারার দক্ষিণে স্থিত মোনান মনসের দক্ষিণ প্রান্তে অবস্থিত। উদ্গীরণ কেন্দ্র আমিরানি ও মাউই এবং মাউই প্যাটারা এটির উত্তরপশ্চিমে অবস্থিত। আহ পেকু প্যাটারার উত্তরপূর্বে রয়েছে গিশ বার প্যাটারা। আহ পেকু প্যাটারাটিকে প্রথম শনাক্ত করা হয়েছিল গ্যালিলিও মহাকাশযানের সলিড স্টেট ইমেজার অ্যান্ড নিয়ার-ইনফ্রারেড ম্যাপিং স্পেকট্রোমিটারের মাধ্যমে। এটিকে একটি সক্রিয় হটস্পট মনে করা হয়। "Ah Peku Patera"। Gazetteer of Planetary Nomenclature। ২০১৯-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৬।  NASA World Wind 1.4. NASA Ames Research Center, 2007. "Geologic mapping of the Amirani–Gish Bar region of Io: Implications for the global geologic mapping of Io" (পিডিএফ)। europa.la.asu.edu। সংগ্রহের তারিখ অক্টোবর ২০, ২০০৭।  [অকার্যকর সংযোগ]
ওম পরিবার

ওম পরিবার একটি বাঙ্গালী জমিদার বংশ যারা বাংলাদেশের সিলেট অঞ্চলের ইতিহাস জুড়ে কিছু উল্লেখযোগ্য ভূমিকা পালন করেছে। ১৭ শতকে বাংলার বারো-ভুঁইয়া আমলে ময়মনসিংহের খালিয়াজুড়িতে (বর্তমানে নেত্রকোনা জেলায় ) বসবাসকারী বাঙালি হিন্দু সীতানাথ ওম থেকে ওমদের বংশোদ্ভূত। সীতানাথের তিন পুত্র ছিল; রঘুনাথ ওম, কামাখ্যা ওম এবং মহেশনাথ ওম, যাদের সকলেই বোকাইনগরের খাজা উসমানের অধীনে চাকরী পেয়েছিলেন। উসমান ছিলেন একজন পাঠান সর্দার যিনি বৃহত্তর ময়মনসিংহের বিশাল অংশের নিয়ন্ত্রণ করেছিলেন। এই তিন ভাই উসমানের সাথে যোগ দেন যখন তিনি মোগলদের সাথে যুদ্ধ এড়াতে ময়মনসিংহ থেকে পালিয়ে যান। অবশেষে তারা দক্ষিণ শ্রীহট্টের ইটা রাজ্যে পৌঁছে, যা রাজা সুবিদ নারায়ণ দ্বারা শাসিত ছিল। ওম ভাইরা সুবিদ নারায়ণকে পরাজিত করতে উসমানকে সাহায্য করেছিল। যুদ্ধে নিহত হন রঘুনাথ ওম। উসমান উহার নামক স্থানে তার নতুন রাজধানী স্থাপন করার পর, তিনি দুই ওম ভাইকে পরগণা সাতগাঁওয়ে অবস্থিত উপত্যকা-এলাকায় জায়গীর প্রদান করে পুরস্কৃত করেন। ময়মনসিংহে (যা তখন মোগল শাসনের অধীনে এসেছিল) তাদের ধন-সম্পত্তি ছেড়ে ওম পরিবার পরগনা সাতগাঁও উপত্যকায় বসতি স্থাপন করে যেখানে তারা একটি বাড়ি তৈরি করে। তারা পরে ত্রিপুরার মহারাজার কাছ থেকে জমি অধিগ্রহণ করে এবং মিরাশদার উপাধি গ্রহণ করে, একটি ভূমিকা যা পরিবারের উত্তরাধিকারসূত্রে পাওয়া যায়। মিরাশদার ছিল যে জমিদার সরকারকে সরাসরি কর প্রদান করে, এই ক্ষেত্রে ত্রিপুরা সরকার এবং পরে মোগল সরকার। বেশ কয়েক বছর পর, ওম ভাইদের তাদের সেবার জন্য উপাধি দেওয়া হয়। এই উপাধিগুলো ছিল চৌধুরী, রায় ও লালা। কামাখ্যা ওম এবং মহেশনাথ ওম উভয় সাতগাঁও উপত্যকায় দিঘি খনন করে, যা আজও বিদ্যমান, এবং যথাক্রমে কামুর দিঘি এবং মহেশনাথের দিঘি নামে পরিচিত। এই এলাকায় জনৈক দত্ত খাঁর খনন করা একটি বড় দিঘিও রয়েছে। এই পরিবার থেকে নন্দকিশোর রায় নামে একজন শৈববাদী সাধক ছিল। সে বাস করত ভাড়াউড়া গ্রামে। সে কামাখ্যা মন্দিরের সিদ্ধ মহাত্মা পূর্ণানন্দ স্বামীর কাছে শিক্ষিত হয়েছিলেন। ১৯ শতকের শেষের দিকে সিলেটের ডি.সি জেমস সাদারল্যান্ড ড্রামন্ড তাকে অত্যন্ত সম্মান করতেন। তার মৃত্যুর আট দিন আগে, সে ড্রামন্ডকে জানিয়েছিলেন যে তিনি তার পৈতৃক ভাগ্নের পক্ষে তার সেবা ছেড়ে দেবেন। নন্দকিশোর নির্মাই শিব বাড়ীর সিদ্ধ কাশীনাথের ঘনিষ্ঠ সহযোগীও ছিলেন। কালী কিশোর ওম এই ওম পরিবারের ইতিহাস নিয়ে একটি বই লিখেছিলেন, যা পরে চন্দ্র কুমার ওমের অধিকৃত বস্ত হয়ে আসে। এমনকি ১৯৫০ দশকের আগেও, ভাড়াউড়ার নবীন চন্দ্র ওম চৌধুরীর অটুট সম্পর্ক ছিল জোড়াসাঁকো ঠাকুরবাড়ির ঠাকুর পরিবারের সাথে। চৌধুরী বালিশিরা পরগণার একজন উল্লেখযোগ্য জমিদার ছিলেন। তিনি সুখময়ী ওম চৌধুরীকে বিয়ে করেছিলেন এবং তার চার পুত্র ছিল, নরেন্দ্র ওম চৌধুরী, নর্মদা ওম চৌধুরী, নলিনী কান্ত ওম চৌধুরী এবং নিশি কান্ত ওম চৌধুরী। (Choudhury 1917) M. I. Borah (১৯৩৬)। Baharistan-I-Ghaybi – Volume 1।  Sylhet: History and Heritage। Bangladesh Itihas Samiti। ১৯৯৯।  Laskar, Nitish Ranjan (১৯৮৫)। Mahishya Das of Cachar and their Social Background। Proceedings of North East India History Association। North East India History Association। পৃষ্ঠা 456।  সজল, নিহার (in Bengali) Srihattar Itibritta: Uttarrangsho। পৃষ্ঠা 252–53 – উইকিসংকলন-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:Nobility of the Raj
সৌদি আরবের কারিগরি কলেজের তালিকা

এটি সৌদি আরবের কারিগরি কলেজগুলির একটি তালিকা যা টেকনিক্যাল অ্যান্ড ভোকেশনাল ট্রেনিং কর্পোরেশন (TVTC) দ্বারা পরিচালিত হয়। আহসা টেকনিক্যাল কলেজ আল-রাস টেকনিক্যাল কলেজ আরার টেকনিক্যাল কলেজ বাহা টেকনিক্যাল কলেজ বিশা টেকনিক্যাল কলেজ বুরাইদহ টেকনিক্যাল কলেজ দাম্মাম টেকনিক্যাল কলেজ দোয়াদমী টেকনিক্যাল কলেজ বুরাইদহ খাদ্য ও পরিবেশ কলেজ গুরায়াত কলেজ অফ টেকনোলজি হাফর আল-বাতিন টেকনিক্যাল কলেজ হাইল টেকনিক্যাল কলেজ জেদ্দা কলেজ অফ টেলিকম অ্যান্ড ইলেকট্রনিক্স জেদ্দা টেকনিক্যাল কলেজ জাউফ টেকনিক্যাল কলেজ খামিস মুশাইত টেকনিক্যাল কলেজ খারজ টেকনিক্যাল কলেজ মদিনা কলেজ অফ ট্যুরিজম অ্যান্ড হসপিটালিটি মদিনা টেকনিক্যাল কলেজ মাজমাহ টেকনিক্যাল কলেজ মক্কা টেকনিক্যাল কলেজ নাজরান টেকনিক্যাল কলেজ কাতিফ টেকনিক্যাল কলেজ কুনফুদাহ টেকনিক্যাল কলেজ কুওয়াইয়া টেকনিক্যাল কলেজ রিয়াদ কলেজ অফ টেলিকম অ্যান্ড ইনফরমেশন রিয়াদ টেকনিক্যাল কলেজ তাবুক টেকনিক্যাল কলেজ তায়েফ টেকনিক্যাল কলেজ উনাইজাহ টেকনিক্যাল কলেজ ওয়াদি আদাওয়াসির টেকনিক্যাল কলেজ ইয়ানবু টেকনিক্যাল কলেজ জুলফি টেকনিক্যাল কলেজ কারিগরি ও বৃত্তিমূলক প্রশিক্ষণ কর্পোরেশন "Technical and Vocational Training Corporation: Technical Colleges"। www.tvtc.gov.sa। ২০১৯-১০-০৬ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।
আবু শাহ্‌রিয়ার

আবু শাহ্‌রিয়ার (৬ ফেব্রুয়ারি ১৯৩৪–৬ অক্টোবর ২০১৪) বাংলাদেশের কথাসাহিত্যিক ও সাহিত্য অনুবাদক ছিলেন। অনুবাদ সাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান। আবু শাহ্‌রিয়ার ৬ ফেব্রুয়ারি ১৯৩৪ সালে ঢাকার আরমানিটোলায় জন্মগ্রহণ করেন। তার পিতার নাম আনোয়ার হোসেন ও মাতার নাম লতিফুন নেছা। বসবাস করতেন ঢাকার মোহাম্মদপুরের মোহাম্মদি হাউজিংয়ে। তিনি ১৯৫১ সালে ঢাকা কলেজিয়েট স্কুল থেকে ম্যাট্রিকুলেশন, ১৯৫৪ সালে ঢাকা কলেজ থেকে আইএসসি ও ১৯৫৬ সালে ঢাকা বিশ্ববিদ্যালয় থেকে বিএসসি ডিগ্রী অর্জন করেন। তিনি মাহমুদা শাহ্‌রিয়ারকে বিয়ে করেন। কর্মজিবনে তিনি বাংলাদেশ বিদ্যুৎ উন্নয়ন বাের্ড থেকে ১৯৯২ সালে উপপরিচালক পদ থেকে অবসর গ্রহণ করেন। আবু শাহ্‌রিয়ার কথাসাহিত্য ও অনুবাদ সাহিত্যে অবদান রেখেছেন। উপন্যাস ‘অন্বেষা' (১৯৬০); ছােটগল্প সঙ্কলন ‘স্বপ্নলােক’ (১৯৮৮) ও ‘এই সময় (২০০০); জীবনী ‘হুমায়ন কাদির’ (১৯৯৪); অনুবাদ ‘হ্যামলেট’ (১৯৭৪) ও ‘অ্যান্টনি ও ক্লিওপেট্রা'। (১৯৭৮); সম্পাদনা ‘হুমায়ুন কাদির রচনাবলী’ প্রথম খণ্ড (২০০৫)। বাংলা একাডেমী সাহিত্য পুরস্কার (১৯৭৯) আবু শাহ্‌রিয়ার ৬ অক্টোবর ২০১৪ সালে মৃত্যুবরণ করেন। "বাংলা একাডেমি সাহিত্য পুরস্কার বিজয়ী"। বাংলাদেশ জাতীয় তথ্য বাতায়ন। ১৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২২।  "আবু শাহ্‌রিয়ার এর বই সমূহ"। রকমারি ডট কম। সংগ্রহের তারিখ ১৩ জানুয়ারি ২০২২।
সিভ জেনসেন

সিভ জেনসেন (জন্ম ১লা জুন ১৯৬৯) একজন নরওয়েজীয়, যিনি ২০০৬ সাল থেকে ২০২১ সাল পর্যন্ত প্রোগ্রেস পার্টির নেতা/নেত্রী হিসেবে দায়িত্ব পালন করেছেন। তিনি সোলবার্গ মন্ত্রিসভায় ২০১৩ সাল থেকে ২০২০ সাল পর্যন্ত অর্থমন্ত্রীর পদে অধিষ্ঠিত ছিলেন। তিনি ১৯৯৭ সাল থেকে ২০২১ সাল পর্যন্ত অসলো থেকে নরওয়েজীয় সংসদের সদস্য ছিলেন। অসলোতে জন্মগ্রহণ ও বেড়ে ওঠা, সিভ জেনসেন নরওয়েজিয়ান স্কুল অব ইকোনমিক্স থেকে ব্যবসায়িক গবেষণায় স্নাতক হন। তিনি ১৯৯৭ সালের সংসদ নির্বাচনে প্রথম সাংসদ নির্বাচিত হন এবং পরে টানা চারটি মেয়াদে পুনরায় নির্বাচিত হন। তিনি ২০০১ সাল থেকে ২০০৫ সাল পর্যন্ত অর্থ ও অর্থনৈতিক বিষয়ের সংসদীয় স্থায়ী কমিটির সভাপতিত্ব করেন এবং ২০০৬ সালে প্রগতি পার্টির নেতা হিসাবে দীর্ঘ সময়ের চেয়ারম্যান কার্ল আই. হেগেনের স্থলাভিষিক্ত হন। জেনসেন ২০০৯ সালের সংসদ নির্বাচনে প্রোগ্রেস পার্টির জন্য প্রধানমন্ত্রী প্রার্থী ছিলেন, যা দলের জন্য রেকর্ড উচ্চ ফলাফল দেখেছিল। তিনি ২০১৩ সালের সংসদীয় নির্বাচনের জন্য কনজারভেটিভ পার্টির নেতৃত্বে একটি জোট সরকারের সম্ভাবনাকে সমর্থন করেছিলেন এবং তার দলকে সোলবার্গ ক্যাবিনেটে নেতৃত্ব দিয়েছিলেন, এটি প্রগতি পার্টির প্রথম সরকারি অংশগ্রহণ। জেনসেন ২০১৯ সালের অক্টোবর মাসে থেকে দ্বিতীয় বিশ্বযুদ্ধের পর নরওয়ের সবচেয়ে দীর্ঘ মেয়াদী অর্থমন্ত্রী হন। "Stoltenberg warned, but now Jensen is historic" (নরওয়েজীয় ভাষায়)। TV 2। ৯ অক্টোবর ২০১৯। সংগ্রহের তারিখ ১৩ ডিসেম্বর ২০২২।  উইকিমিডিয়া কমন্সে সিভ জেনসেন সংক্রান্ত মিডিয়া রয়েছে।
অল সিলন জমিয়তুল উলামা

অল সিলন জমিয়তুল উলামা (সংক্ষেপে এসিজেইউ, তামিল: அகில இலங்கை ஜம்இய்யதுல்) শ্রীলঙ্কার একটি পুরানো ইসলামি সংগঠন। এটি শ্রীলঙ্কান মুসলিমদের সর্বোচ্চ সংস্থা হিসেবে বিবেচিত হয়। ১৯১৯ সালে জমিয়ত উলামায়ে হিন্দ প্রতিষ্ঠা হওয়ার পর তার অনুকরণে ১৯২৪ সালে এটি প্রতিষ্ঠা করা হয়েছিল। প্রতিষ্ঠার পর থেকে এটি শ্রীলঙ্কার উলামা, সাধারণ মুসলমানদের আধ্যাত্মিক দিকনির্দেশনা প্রদান সহ জাতীয় এবং আন্তর্জাতিকভাবে মুসলিম এবং অমুসলিমদের অনেকগুলি পরিষেবা এবং নির্দেশিকা প্রদান করে। সংগঠনটির দাবি অনুযায়ী, এটি মুসলিমদের মধ্যে ঐক্য এবং মুসলিম ও অমুসলিমদের মধ্যে সহাবস্থান গড়ে তোলার সাথে জড়িত। তবে শ্রীলঙ্কার বৌদ্ধ কট্টরপন্থীরা সংগঠনটি নিষিদ্ধ করার দাবি জানিয়ে আসছে। নীতিগতভাবে সংগঠনটি রাজনৈতিক কর্মকাণ্ডে জড়িত হয় না। বর্তমানে এটি গণতান্ত্রিক সমাজতান্ত্রিক প্রজাতন্ত্র শ্রীলঙ্কার ২০০০ সালের ৫১ নং আইন দ্বারা পরিচালিত হচ্ছে। সারা দেশে সংগঠনটির ১৩৪টিরও বেশি শাখা রয়েছে। এর আলেম সদস্য সংখ্যা ৫ সহস্রাধিক। সংগঠনটির কার্যক্রম পরিচালনার জন্য ১৫টি কমিটি রয়েছে। যথা: সহযোগিতা ও সমন্বয়ের জন্য কাউন্সিল সমাজসেবা ও তথ্য কমিটি শিক্ষা কমিটি মক্তব পুনর্বাসন কমিটি ফতোয়া কমিটি প্রচার কমিটি চাঁদ দেখা কমিটি গবেষণা ও প্রকাশনা কমিটি যুব বিষয়ক কমিটি মহিলা বিষয়ক কমিটি মিডিয়া কমিটি ইসলামি অর্থনীতি ও অর্থ উপদেষ্টা কমিটি হালাল কমিটি উলামা বিষয়ক কমিটি শাখা সমন্বয় কমিটি দেওবন্দি সংগঠনের তালিকা ডসন, অ্যাঞ্জেলা; উইজেবর্ধনে, কুমুডু (২৮ ফেব্রুয়ারি ২০২১)। "Insights into preventing female genital mutilation/cutting in Sri Lanka: a qualitative interpretative study"। প্রজনন স্বাস্থ্য। ১৮ (১): ২। আইএসএসএন 1742-4755। ডিওআই:10.1186/s12978-021-01114-x।  "আমাদের সম্পর্কে"। অল সিলন জমিয়তুল উলামা। সংগ্রহের তারিখ ১২ জানুয়ারি ২০২২।  "Wahabbism and Quasi Courts should be banned in SL - Ven. Rathana Thera"। ডেইলি মিরর। ১১ মার্চ ২০২১।
শাটিকাপ

শাটিকাপ একটি বাংলাদেশী রোমাঞ্চকর-অপরাধধর্মী নাটক। ৮ পর্বের এই নাটক পরিচালনা করেন মোহাম্মদ তাওকীর ইসলাম। ২০২২ সালের ১৩ জানুয়ারি চরকিতে এটি মুক্তি পায়। নাটকের নাম শাটিকাপ, রাজশাহীর আঞ্চলিক ভাষায় যার অর্থ হল “ঘাপটি মেরে বসে থাকা”। ওয়েব ধারাবাহিকটি রাজশাহী শহরের নদীর পাড়ের মাদক চোরাকারবারিদের নিয়ে তৈরি। অবৈধ চোরাচালানের একাধিক চক্র এখানে সক্রিয়। রাজশাহী ও আশপাশের আরো বেশ কিছু এলাকার চোরাচালান নিয়ন্ত্রণ করে সোহেল। সোহেলের একচেটিয়া রাজত্বে ধাক্কা দেওয়ার পরিকল্পনা করে উঠতি দুই ব্যবসায়ী হান্নান আর জয়নাল। সোহেল তাদের ধরার জন্য এলাকার সবচেয়ে প্রভাবশালী তদন্ত কর্মকর্তা উত্তমকে দায়িত্ব দেন। সাপলুডুর মতো এক অদ্ভুত কাটাকুটি খেলা শুরু হয়। জয়নাল চরিত্রে আহসাবুল ইয়ামিন রিয়াদ হান্নান চরিত্রে নাজমুস সাকিব উত্তম কুমার চরিত্রে অমিত রুদ্র বাবু চরিত্রে ওমর মাসুম বাবুর স্ত্রী চরিত্রে সাজিয়া খানম সোহেল ভাই চরিত্রে গালিব সারদার লিকত আলী চরিত্রে ওয়াসিকুল ইসলাম রোমিত হাবিবুল বাশার চরিত্রে শিবলী নোমান ২০২০ সালের অক্টোবর থেকে ২০২১ সালের আগস্ট পর্যন্ত বাংলাদেশের রাজশাহীর বিভিন্ন স্থানে মূল চিত্রগ্রহণ করা হয়। ২০২২ সালের ১৩ জানুয়ারি চরকিতে শাটিকাপ মুক্তি পায়। একই দিনে রাজশাহীতে জেলা পরিষদ মিলনায়তনে নাটকের প্রিমিয়ার স্ক্রিনিং অনুষ্ঠিত হয়। দৈনিক ইত্তেফাকের তারিফ সৈয়দ নাটকের প্রশংসা করে বলেন, “গল্প আর নির্মাণের মুন্সিয়ানা থাকলে যে, তারকা-শিল্পী বা ব্র্যান্ড পরিচালক দরকার হয় না তারই প্রমাণ দিলো শাটিকাপ।” চলচ্চিত্র ও সিরিজের জন্য বিশ্বের মর্যাদাপূর্ণ পুরস্কার ‘এশিয়ান একাডেমি ক্রিয়েটিভ অ্যাওয়ার্ড’-এ ‘জাতীয় বিজয়ী’ হিসেবে বাংলাদেশ থেকে ‘শাটিকাপ’-এর জন্য মোহাম্মদ তাওকীর ইসলাম সেরা পরিচালক বিভাগে মনোনীত হন। "'শাটিকাপ'-এ চমক দেখাল একদল তরুণ"। কালের কণ্ঠ। ২০ জানুয়ারি ২০২২। সংগ্রহের তারিখ ২৫ জানুয়ারি ২০২২।  "'শাটিকাপ' চরকিতে আসছে বৃহস্পতিবার"। প্রথম আলো। সংগ্রহের তারিখ ১১ জানুয়ারি ২০২২। [স্থায়ীভাবে অকার্যকর সংযোগ] "লোকাল সিরিজে বাজিমাত 'শাটিকাপ'"। দৈনিক ইত্তেফাক। সংগ্রহের তারিখ ২৪ জানুয়ারি ২০২২।  "একই সিরিজে ১৩৭ জন অভিনয়শিল্পী, সবাই রাজশাহীর"। বাংলা ট্রিবিউন। ১২ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২২।  "রাজশাহীর ছেলের নির্মিত 'শাটিকাপ' চরকিতে আসছে বৃহস্পতিবার"। যমুনা প্রতিদিন। ১৩ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২।  "রাজশাহীর ছেলের নির্মিত 'শাটিকাপ' চরকিতে আসছে বৃহস্পতিবার"। সোনার দেশ। ১১ জানুয়ারি ২০২২। ১৩ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২২।  "রাজশাহীর ১৩৭ অভিনয়শিল্পী নিয়ে ওয়েব সিরিজ"। আজকের পত্রিকা। সংগ্রহের তারিখ ১৩ জানুয়ারি ২০২২।  "সেরা 'খাঁচার ভিতর অচিন পাখি'"। মানবজমিন। ২ অক্টোবর ২০২২। সংগ্রহের তারিখ ২৫ নভেম্বর ২০২২।  ডেস্ক, বিনোদন (২০২৩-০৯-০৯)। "সেরা ওয়েব সিরিজ 'শাটিকাপ', পরিচালক নুহাশ হুমায়ূন"। Prothomalo। সংগ্রহের তারিখ ২০২৩-০৯-১০।  চরকিতে শাটিকাপ ইন্টারনেট মুভি ডেটাবেজে শাটিকাপ (ইংরেজি)
ইউটু

ইউটু ডাবলিন, আয়ারল্যান্ডের একটি রক ব্যান্ড। ইউটুর সদস্যরা হলেন বোনো (ভোকালএবং গিটার্‌ দ্য এজ (গিটার, কি-বোর্ড এবং ভোকাল), এডাম ক্লেটন (বেজ গিটার) এবং ল্যারি মুলেন জুনিয়র (ড্রামস এবং পারকাশন) ব্যান্ডটি ১৯৭৬ সালে মাউন্ট টেম্পল সেকন্ডারি স্কুলে গঠিত হয় এবং সদস্যেরা সবাই সে সময়ে ছিলেন নিতান্তই সঙ্গীতে আগ্রহী কয়েকজন কিশোর। চার বছরের মধ্যে তারা আইল্যান্ড রেকর্ডসের সাথে চুক্তিবদ্ধ হন এবং তাদের প্রথম অ্যালবাম বয় মুক্তি পায়। ১৯৮০র দশকের মাঝামাঝি সময়ের মধ্যেই তারা আন্তর্জাতিক পরিচিতি লাভ করেন। তবে তারা রেকর্ড বিক্রির চেয়ে লাইভ পার্ফর্মেন্সের কারণেই অধিকতর জনপ্রিয় ছিলেন। এ অবস্থার পরিবর্তন ঘটে ১৯৮৭ সালে, যখন তাদের অ্যালবাম দ্য জশুয়া ট্রি মুক্তি পায়, যা রোলিং স্টোন পত্রিকার মতানুযায়ী ব্যান্ডটিকে হিরো থেকে সুপারস্টারে পরিণত করে। তাদের ১৯৯১ সালের অ্যালবাম আখটুং বেইবি এবং পাশাপাশি জু টিভি ট্যুর ছিল ব্যান্ডটির জন্যে সঙ্গীত ও ভাবধারার পুনরাবিষ্কারের। ব্যান্ডিটির সদস্যদের নিজেদের অনুভূত হওয়া সাঙ্গীতিক নিশ্চলতা এবং ১৯৮০র শেষ দিকের বিরূপ সমালোচনার জবাব দিতে ইউটু তাদের সুর ও পরিবেশনায় ড্যান্স মিউজিক এবং অল্টারনেটিভ রক এর সন্নিবেশ ঘটায়, যার মাধ্যমে তারা তাদের পূর্ববর্তী শ্লেষ ও আত্মবিষাদপূর্ণ ভাবভঙ্গিমায় প্রভূত পরিবর্তন সাধন করেন। ১৯৯০ এর দশকে তাদের নিজেদের নিয়ে নানান পরীক্ষা-নিরীক্ষা চলে। ২০০০ সালে থেকে ইউটু অনেকখানি প্রচলিত ধারার সঙ্গীতে মনোনিবেশ করে, যা তাদের পূর্বকার সাঙ্গীতিক অভিজ্ঞতার মিশেলে তৈরি। ইউটু এখন পর্যন্ত ১২ টি স্টুডিও অ্যালবাম মুক্তি দিয়েছে এবং তারা জনপ্রিয় সঙ্গীতের ধারায় সর্বাধিক বিক্রিত এবং আলোচিত ব্যান্ডদের মধ্যে অন্যতম। তারা এ পর্যন্ত ২২ টি গ্রামি অ্যাওয়ার্ড জয় করেছে, যা অন্য যেকোন ব্যান্ডের তুলনায় অধিক এবং তাদের ১৫ কোটিরও অধিক রেকর্ড বিক্রিত হয়েছে। ২০০৫ সালে ব্যান্ডটি রক অ্যান্ড রোল হল অফ ফেমে স্থান করে নেয়। রোলিং স্টোন ম্যাগাজিন ইউটু কে সর্বকালের সর্বশ্রেষ্ঠ ১০০ শিল্পীর তালিকায় ২২ নম্বরে স্থান দেয়। তাদের ক্যারিয়ার জুড়ে বিভিন্ন সময়ে ইউটুর সদস্যরা ব্যান্ড ও ব্যক্তি পর্যায়ে বিভিন্ন মানবিক অধিকার ও মানবসেবামূলক কাজে অংশ নিয়েছেন, যার মধ্যে রয়েছে অ্যামনেস্টি ইন্টারন্যাশনাল, ওয়ান/তথ্য কর্মসূচি, প্রোডাক্ট রেড এবং দ্য এজের মিউজিক রাইজিং কর্মসূচিতে অংশ নিয়েছেন। Paul McGuinness (১৯৯৮)। Classic Albums: The Joshua Tree (Television documentary)। Rajon Vision। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gardner, Elysa (১৯৯৪)। U2: The Rolling Stone Files। Rolling Stone। New York। পৃষ্ঠা xx। আইএসবিএন 0-283-06239-8।  Kilgore, Kym (৩১ মার্চ ২০০৮)। "U2 signs on with Live Nation"। LiveDaily। ১৪ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০০৮।  Grammy Winners List ওয়েব্যাক মেশিনে আর্কাইভকৃত ২১ সেপ্টেম্বর ২০০৭ তারিখে grammy.com. Retrieved 15 October 2006. Martin, Chris (১৫ এপ্রিল ২০০৪)। "The Immortals: The Fifty Greatest Artists of All Time: U2"। Rolling Stone। নং 946। ৩০ মে ২০১০ তারিখে মূল থেকে আর্কাইভ করা। সংগ্রহের তারিখ ১০ জুন ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ইউটু সংক্রান্ত মিডিয়া রয়েছে। U2 Official Website
চেন্নাই রেলওয়ে বিভাগ

চেন্নাই রেলওয়ে বিভাগ হল দক্ষিণ রেলওয়ে (SR), ভারতের একটি রেলওয়ে বিভাগ যা উত্তর তামিলনাড়ু এবং দক্ষিণ অন্ধ্র প্রদেশের জেলাগুলিকে কভার করে। বর্তমানে এটির রুটের দৈর্ঘ্য ৬৯৭.৪২ কিমি এর বেশি এর প্রশাসনিক সদর দপ্তর চেন্নাইতে, যা দক্ষিণ রেলওয়ের সদর দফতর। তালিকায় চেন্নাই রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। যাত্রীদের জন্য বন্ধ স্টেশন - পাড়ি রেলওয়ে স্টেশন (বিলুপ্ত) আন্না নগর রেলওয়ে স্টেশন (বিলুপ্ত) "Southern Railway – Chennai railway division"। Southern Railway India। সংগ্রহের তারিখ ১১ জুন ২০১৪।  "Statement showing Category-wise No.of stations in IR based on Pass. earning of 2011" (পিডিএফ)। ২৮ জানুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ জানুয়ারি ২০১৬।  "PASSENGER AMENITIES – CRITERIA= For Categorisation Of Stations" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ জানুয়ারি ২০১৬।
২০২১ আফ্রিকা কাপ অব নেশন্সে অংশগ্রহণকারী দল

২০২১ আফ্রিকা কাপ অব নেশন্স হচ্ছে ক্যামেরুনে ২০২২ সালের ৯ই জানুয়ারি থেকে ৬ই ফেব্রুয়ারি পর্যন্ত অনুষ্ঠিত একটি আন্তর্জাতিক ফুটবল প্রতিযোগিতা। এই নিবন্ধে ২০২১ আফ্রিকা কাপ অব নেশন্সে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ২৪টি জাতীয় দল সর্বোচ্চ ২৮ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি আফ্রিকান ফুটবল কনফেডারেশন দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২২ সালের ৯ই জানুয়ারি (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে। "Afcon 2021: Squads for tournament in Cameroon"। BBC Sport। ৮ জানুয়ারি ২০২২।
ময়নাগুড়ি ট্রেন দুর্ঘটনা

বিকানের-গুয়াহাটি এক্সপ্রেস ট্রেন জলপাইগুড়ি জেলার ময়নাগুড়ির কাছে দোমোহনিতে ২০২২ সালের ১৩ই জানুয়ারি লাইনচ্যুত হয়। এই ঘটনায় ৫ জন নিহত হয়। ট্রেনের এই লাইনচ্যুতের ঘটনা ২০২২ সালের ভারতের প্রথম বড়ধরনের যাত্রীবাহী ট্রেন দুর্ঘটনা ছিল। ভারতের পশ্চিমবঙ্গ রাজ্যের জলপাইগুড়ি জেলার ময়নাগুড়ির কাছে ২০২০২ সালের ১৩ই জানুয়ারি বিকাল ৫ টার দিকে (আইএসটি) বিকানের-গুয়াহাটি এক্সপ্রেসের ২৪ টি কোচের মধ্যে ১২ টি লাইনচ্যুত হয়। "Bikaner-Guwahati Express train derails in Bengal, 3 dead"। indianexpress.com। The Indian Express। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।  "Five dead as Guwahati-bound Bikaner Express derails in WB's Jalpaiguri; rescue ops on"। www.indiatoday.in। India Today। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।  "Bikaner-Guwahati Express derails: 5 dead, NDRF teams rushed to spot"। www.hindustantimes.com। Hindustan Times। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।  "15631/Barmer - Guwahati Express (PT)"। সংগ্রহের তারিখ ১৩ জানুয়ারি ২০২২।  "লাইনেই কি ফাটল! ময়নাগুড়িতে উল্টে গেল বিকানের এক্সপ্রেস, বহু হতাহতের আশঙ্কা"। www.anandabazar.com। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।